Образложение кон Одлуката за распределба на добивката во делот за исплата на дел од добивката за менаџерска награда

Почитувани акционери,

Ситуацијата, која ја одбележа 2020 година, во која Друштвото својата дејност ја остваруваше во вонредна состојба и вонредни услови, скоро невозможно беше да се очекува дека ќе нема одраз на остварените резултати. Вонредната состојба, која за првпат беше прогласена во Државата, како и сите донесени мерки за работа во вонредна состојба, наметнаа потреба од прилагодување и вонредни напори да се организира и спроведе, целиот процес на изградба на објектите, од обезбедување материјални ресурси, така и кадровски ресурси. Отсуството на голем број вработени и раководен кадар, заради брзото ширење на вирусот, бараше дополнителен ангажман на целиот менаџерски тим и посебно на оперативниот раководен кадар на Проектите, во покривање на отсутните и извршување на повеќе процеси истовремено.

Управниот одбор го менаџираше тој процес тековно и изрази задоволство од целата организација во сите процеси од оперативното извршување на проектите и исклучителниот ангажманот на раководните лица во координација со придружните услужни организациони делови во така отежнати и вонредни услови за работа.

Како резултат на координирана организација на работа во услови на пандемија, се завршија и предадоа одредени проекти, наведени во Годишниот извештај за ова Собрание, други се изведуваа, без значителен застој.

Посебно се бележи залагањето и ангажманот на повеќе од 40 лица вклучувајќи лица од менаџерскиот тим, директори, раководители на организациони делови и проект менаџери, кои безрезервно покажаа спремност да извршуваат задачи на повеќе проекти и во поголем обем, што секако даде позитивен одраз во остварените резултати. Затоа Управниот одбор смета дека тие заслужуваат и треба да се наградат за постигнатиот резултат во услови на пандемија.

Се надеваме дека ова образложение кон предложената Одлука за распределба на добивката на Друштвото за 2020 година, ке ги поттикне акционерите да дадат поддршка на истата.

Со почит,

Управниот одбор

04.05.2021 година